**Obrazloženje**

**Prijedloga Odluke o izmjeni Odluke o komunalnoj naknadi Općine Ernestinovo**

Predlagatelj: Općinska načelnica Marijana Junušić, univ. spec. oec.

- temeljem članka 41. Statuta Općine Ernestinovo (Službeni glasnik Općine Ernestinovo, broj 1/13, 4/13, 3/18, 4/18, 4/19 – pročišćeni tekst, 4/20)

Pravna osnova: članak 95. stavak 1. Zakona o komunalnom gospodarstvu

(Narodne novine, broj 68/18)

Prijedlog izradila: Pročelnica Jedinstvenog upravnog odjela, Ivana Švast Mikolčević mag. iur.

**Obrazloženje prijedloga općeg akta**

Općinsko vijeće Općine Ernestinovo, na 17. sjednici održanoj 29. siječnja 2019. godine, donijelo je Odluku o komunalnom doprinosu Općine Ernestinovo (Službeni glasnik Općine Ernestinovo, 13/2018), sukladno članku 95. Zakona o komunalnom gospodarstvu (NN 68/18).

Prilikom donošenja Odluke učinjena je pogreška u pisanju u glavi X. KOEFICIJENTI PREMA NAMJENI NEKRETNINE učlanku 17. koji glasi:

*Koeficijent namjene (Kn) za poslovne prostore u kojima se obavlja neka od ostalih (neproizvodnih) djelatnosti koje nisu obuhvaćene člankom 12.b iznosi 3,00.*

S obzirom da su članci unutar glave IV. povezani i odnose se na razlikovanje nekretnine prema namjeni, ispravljeni članak 17. treba glasiti:

*Koeficijent namjene (Kn) za poslovne prostore u kojima se obavlja neka od ostalih (neproizvodnih) djelatnosti koje nisu obuhvaćene člankom 16. iznosi 3,00.*

Navedena pogreška može se otkloniti jedino donošenjem Odluke o izmjeni Odluke o komunalnoj naknadi.